CELEX: 32015D1068
Language: bg
Date: 2015-07-01 00:00:00
Title: Решение за изпълнение (ЕС) 2015/1068 на Комисията от 1 юли 2015 година за изменение на Решение 2002/994/ЕО относно някои защитни мерки по отношение на продукти от животински произход, внасяни от Китай (нотифицирано под номер С(2015) 4437) (Текст от значение за ЕИП)

3.7.2015   
            
            
               BG
            
            
               Официален вестник на Европейския съюз
            
            
               L 174/30
            
         РЕШЕНИЕ ЗА ИЗПЪЛНЕНИЕ (ЕС) 2015/1068 НА КОМИСИЯТА
   от 1 юли 2015 година
   за изменение на Решение 2002/994/ЕО относно някои защитни мерки по отношение на продукти от животински произход, внасяни от Китай
   
      
         (нотифицирано под номер С(2015) 4437)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:
   
               (1)
            
            
               Решение 2002/994/ЕО на Комисията (2) се прилага за всички продукти от животински произход, внасяни от Китай и предназначени за консумация от човека или за храна на животни.
            
         
               (2)
            
            
               В съответствие с член 2, параграф 1 от посоченото решение държавите членки трябва да забранят вноса на такива продукти. В член 2, параграф 2 се предвиждат две дерогации от тази забрана.
            
         
               (3)
            
            
               Съгласно първата дерогация в член 2, параграф 2 от Решение 2002/994/ЕО държавите членки разрешават вноса на продуктите, изброени в част I от приложението към посоченото решение в съответствие със специфичните изисквания за здравето на животните и за общественото здраве, приложими за съответните продукти.
            
         
               (4)
            
            
               Съгласно втората дерогация в член 2, параграф 2 от посоченото решение държавите членки разрешават вноса на продуктите, изброени в част II от приложението към посоченото решение, към които е приложена в допълнение специална декларация от китайския компетентен орган, в която се посочва, че съответните продукти не представляват опасност за здравето на животните или човека.
            
         
               (5)
            
            
               Съществуването на два списъка с продукти породи несигурност при прилагането на Решение 2002/994/ЕО, тъй като някои вещества, като например фуражни добавки и добавки в храните, хранителни добавки и фуражни суровини, не са включени в никой от списъците. Китайските органи поискаха добавяне на други вещества в част I, освен това Комисията счете, че причините, които са довели до приемането на Решение 2002/994/ЕО, не са приложими за фуражните добавки и добавките в храните, хранителните добавки и фуражните суровини, тъй като те са силно рафинирани.
            
         
               (6)
            
            
               Поради това Решение 2002/994/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Част I от приложението към Решение 2002/994/ЕО се заменя със следното:
   
      
         „ЧАСТ I
      
      
         Списък на продуктите от животински произход, предназначени за консумация от човека или за храна на животните, чийто внос е разрешен в Съюза без удостоверението, предвидено в член 3:
      
      
                  —
               
               
                  Рибни продукти, с изключение на:
                  
                              —
                           
                           
                              получените от аквакултури,
                           
                        
                              —
                           
                           
                              белени и/или преработени скариди,
                           
                        
                              —
                           
                           
                              общоразпространения речен рак от вида Procambrus clarki, уловен в естествени сладки води чрез риболовни действия;
                           
                        
            
                  —
               
               
                  желатин;
               
            
                  —
               
               
                  храните за домашни любимци съгласно Регламент (ЕО) № 1069/2009 на Европейския парламент и на Съвета (3);
               
            
                  —
               
               
                  вещества, използвани като добавки в храните съгласно Регламент (ЕО) № 1333/2008 на Европейския парламент и на Съвета (4);
               
            
                  —
               
               
                  вещества, използвани като добавки към храни или в такива добавки съгласно Директива 2002/46/ЕО на Европейския парламент и на Съвета (5);
               
            
                  —
               
               
                  хондроитин сулфат и глюкозамин, считани като фуражни суровини, регулирани съгласно Регламент (ЕС) № 68/2013 на Комисията (6);
               
            
                  —
               
               
                  L-цистеин и L-цистин, считани като фуражни добавки, регулирани съгласно Регламент (ЕО) № 1831/2003 на Европейския парламент и на Съвета (7).
               
            
   Член 2
   Адресати на настоящото решение са държавите членки.
   
      Съставено в Брюксел на 1 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 24, 30.1.1998 г., стр. 9.
   
      (2)  Решение 2002/994/ЕО на Комисията от 20 декември 2002 г. относно някои защитни мерки по отношение на продукти от животински произход, внасяни от Китай (ОВ L 348, 21.12.2002 г., стр. 154).